Video: Makaodagi Gran-prida yuz bergan ommaviy avariya

Xitoyning Makao ma’muriy hududida bo‘lib o‘tgan poygada ommaviy avariya yuz berdi. Hodisa tor trassaning yopiq burchagidan chiqib kelgan Mercedes-AMG GT3 ning shinasi zararlanishi oqibatida yuzaga keldi. Bu haqda TJournal xabar berdi.

Xalqaro avtomobil federatsiyasining Gran Turizmo avtomobillari o‘rtasidagi (FIA GT) jahon chempionati vaqtida Mercedes’ning shinasi zararlanib, chetga to‘xtagan. Uning ortidan kelayotgan Porsche 911 GT3 R yopiq burchakdan chiqib kelgani sababli to‘xtashga ulgurmagan va Mercedes’ga urilgan. Shu tariqa poyga yo‘lagi yopilib qolgan. Natijada 20 ta avtomobildan atigi to‘rttasi avariyadan qutulib qolgan.